## Uredba o unutarnjem ustrojstvu Državnog zavoda za intelektualno vlasništvo

### NN 58/2000 (13.6.2000.), Uredba o unutarnjem ustrojstvu Državnog zavoda za intelektualno vlasništvo

# VLADA REPUBLIKE HRVATSKE

**1285**

Na temelju članka 60. stavak 1. i 2. Zakona o sustavu državne
uprave (»Narodne novine«, br. 75/93, 48/99, 15/00),
Vlada Republike Hrvatske je na sjednici održanoj 8. lipnja
2000. godine donijela

## UREDBU

### O UNUTARNJEM USTROJSTVU DRŽAVNOG ZAVODA ZA INTELEKTUALNO VLASNIŠTVO

Članak 1.

Ovom Uredbom uređuje se unutarnje ustrojstvo Državnog
zavoda za intelektualno vlasništvo (u daljnjem tekstu: Zavod),
nazivi unutarnjih ustrojstvenih jedinica i njihov djelokrug, poslovi
i zadaci koji se u njima obavljaju, način upravljanja tim
jedinicama te okvirni broj potrebnih državnih službenika
i namještenika Zavoda.

Osim poslova određenih ovom Uredbom, unutarnje ustrojstvene
jedinice obavljaju i druge poslove koje im povjeri ravnatelj.

I. UNUTARNJE USTROJSTVO

Članak 2.

Za obavljanje poslova iz djelokruga Zavoda ustrojavaju se sljedeće
upravne organizacije i druge unutarnje ustrojstvene jedinice:

1. KABINET RAVNATELJA

2. UPRAVA ZA PATENTE

3. UPRAVA ZA ZNAKOVE RAZLIKOVANJA

4. UPRAVA ZA AUTORSKO PRAVO I SRODNA PRAVA

5. UPRAVA ZA INFORMACIJSKU TEHNOLOGIJU I DOKUMENTACIJU

6. UPRAVA ZA INFORMACIJE I SURADNJU S OKRUŽENJEM

7. UPRAVA ZA RAZVOJ SUSTAVA INTELEKTUALNOG VLASNIŠTVA

8. UPRAVA ZA POSLOVANJE ZAVODA.

II. DJELOKRUG UNUTARNJIH USTROJSTVENIH JEDINICA I NAČIN
UPRAVLJANJA

1. KABINET RAVNATELJA

Članak 3.

U Kabinetu ravnatelja obavljaju se: poslovi neophodni za ostvarivanje
plana i programa djelovanja ravnatelja i zamjenika ravnatelja;
protokolarni poslovi; poslovi vezani uz suradnju sa sredstvima
javnog priopćavanja; poslovi u vezi evidentiranja i osiguranja
pravovremenog izvršavanja obveza Zavoda prema čimbenicima
državnog ustroja (Predsjednik Republike, Hrvatski državni
sabor, Vlada Republike Hrvatske, tijela državne uprave...);
poslovi u vezi s ostvarivanjem međunarodne suradnje Zavoda;
koordinacija sudjelovanja Zavoda u međunarodnim projektima;
evidentiranje i praćenje izvršenja zadataka dodijeljenih
djelatnicima Zavoda od strane ravnatelja i zamjenika ravnatelja;
uspostavljanje i vođenje evidencija, zbirki informacija i
dokumenata za potrebe ravnatelja i zamjenika ravnatelja; nadzor
nad prihvatom, razvrstavanjem i usmjeravanjem neupravne pošte;
vođenje zapisnika sastanaka Kolegija Zavoda i drugih sastanaka
kada to odrede ravnatelj ili zamjenik ravnatelja; obavljaju se
i drugi stručni i administrativni poslovi prema nalogu
ravnatelja.

Članak 4.

Uz kabinet ravnatelja ustrojavaju se i posebni položaji za
samostalne izvršitelje za posebne službene potrebe Zavoda
(savjetnici ravnatelja) kao što su pravna pitanja, organizaciju
rada i informatiku, međunarodna suradnja.

Članak 5.

Savjetnici ravnatelja daju stručna mišljenja za potrebe
ravnatelja i njegova zamjenika, te sudjeluju u stručnim
aktivnostima po odluci ravnatelja.

2. UPRAVA ZA PATENTE

Članak 6.

Uprava za patente obavlja upravne i stručne poslove vezane
uz priznanje patenta/zaštitu izuma patentom i zaštitu
planova rasporeda integriranih sklopova; provodi postupke međunarodne
zaštite u skladu s odredbama međunarodnih ugovora; prati,
predlaže i sudjeluje u harmonizaciji legislative i regulative
u području patenata; prati razvoj stručnog područja
u međunarodnim okvirima te inicira pristupanje Republike Hrvatske
daljnjim ugovorima i konvencijama u području patenata;
sudjeluje u radu međunarodnih radnih skupina i ekspertnih
odbora; predlaže, organizira i provodi usavršavanje
djelatnika za područje svoje djelatnosti; sudjeluje pri
izradi planova i programa rada Zavoda; sudjeluje u promicanju
stručnog područja patenata u okviru promotivnih
aktivnosti Zavoda.

Za obavljanje poslova Uprave za patente ustrojavaju se sljedeći
odjeli:

2.1 Odjel za administrativno-pravne poslove

2.2 Odjel specijalista za područja tehnike

2.3 Odjel za međunarodnu zaštitu patenata.

***2.1. Odjel za administrativno-pravne poslove***

Članak 7.

Odjel za administrativno-pravne poslove obavlja upravne i stručne
poslove vezane za provedbu postupka priznanja i održavanja
patenata; vodi Registar prijava patenata i Registar patenata;
izdaje svjedodžbe o pravu prvenstva, uvjerenja i izvatke
iz Registara prijava patenata i Registra patenata i ostale potvrde
i uvjerenja; izrađuje i izdaje Isprave o patentu i Patentne
spise; izrađuje prijedloge zakonskih i podzakonskih propisa
na području patenata; predlaže, organizira i provodi
stručno usavršavanje djelatnika za područje
svoje djelatnosti.

Za obavljanje poslova Odjela za administrativno-pravne poslove
ustrojavaju se sljedeći odsjeci:

2.1.1. Odsjek za formalno ispitivanje prijava patenata

2.1.2. Odsjek za administriranje postupka supstancijalnog ispitivanja

2.1.3. Odsjek za prigovore i hitne postupke.

*2.1.1. Odsjek za formalno ispitivanje prijava patenata*

Članak 8.

Odsjek za formalno ispitivanje prijava patenata obavlja upravne
i stručne poslove vezane za ispitivanje i obradu prijava
patenata i podnesaka u odnosu na formalno-pravne razloge; priprema
i kontrolira podatke za objavu prijave u službenom glasilu
Zavoda; vodi Registar prijava patenata; obavlja kontrolu uplaćenih
upravnih pristojbi i naknada troškova upravnog postupka i
vodi postupak za oslobađanje od njihovog plaćanja u
fazi do objave prijave patentne; izdaje svjedodžbe o pravu
prvenstva; izrađuje opise objavljenih patentnih prijava; informira
o načinu podnošenja prijave patenta.

*2.1.2. Odsjek za administriranje postupka supstancijalnog
ispitivanja*

Članak 9.

Odsjek za administriranje postupka supstancijalnog ispitivanja
obavlja upravne i stručne poslove vezane uz obradu i pripremu
objavljene patentne prijave za postupak supstancijalnog ispitivanja;
priprema i kontrolira podatke za objavu patenta u službenom
glasilu Zavoda; kontrolira uplatu pristojbi u tijeku postupka
dodjele patenta i godišnjih pristojbi za održavanja
patenata u važnosti; vodi postupak za oslobađanje od
plaćanja pristojbi; vodi Registar patenata; izrađuje
i izdaje Ispravu o patentu i Patentni spis; informira o zaštiti
priznatog prava.

*2.1.3. Odsjek za prigovore i hitne postupke*

Članak 10.

Odsjek za prigovore i hitne postupke obavlja upravne i stručne
poslove vezane uz upis promjena u registre te ostale hitne postupke;
zaprima i rješava prigovore povodom formalno-pravnih razloga;
rješava upite stranaka.

***2.2 Odjel specijalista za područja tehnike***

Članak 11.

Odjel specijalista za područja tehnike provodi postupak
klasificiranja prijava patenata po Međunarodnoj klasifikaciji
patenata; ispituje sadržajne uvjete patentne prijave za objavu
i izrađuje Rezultate prethodnog ispitivanja; ispituje uvjete
za dodjelu patenta; izrađuje Rezultate ispitivanja uvjeta
za objavu prijave patenta; donosi odluke o priznanju prava; izrađuje
izvješća o stanju tehnike prema zadanim parametrima;
definira sadržaj patentnih spisa; informira stranke o tehničkim,
odnosno supstancijalnim uvjetima za podnošenje prijave; prati
stručno područje patenata u svijetu; predlaže,
organizira i provodi stručno usavršavanje djelatnika
za područje svoje djelatnosti; izrađuje prijevode i
stručne recenzije tekstova iz različitih područja
tehnike za potrebe postupka dodjele patenta; obavlja tehničko
vještačenje za potrebe postupovnog procesa; sudjeluje
pri izradi legislative i regulative u području patenata
i obavlja tumačenje u slučaju kada je za to potrebno
specifično tehničko znanje; sudjeluje u inoviranju
Međunarodne klasifikacije patenata na međunarodnoj razini.

Za obavljanje poslova Odjela specijalista za područja tehnike
ustrojavaju se sljedeći odsjeci:

2.2.1. Odsjek za svakodnevne životne potrebe

2.2.2. Odsjek za proizvodne postupke i transport

2.2.3. Odsjek za kemiju i metalurgiju

2.2.4. Odsjek za tekstil i papir

2.2.5. Odsjek za graditeljstvo i rudarstvo

2.2.6. Odsjek za strojarstvo, rasvjetu, grijanje, naoružanje
i miniranje

2.2.7. Odsjek za fiziku

2.2.8. Odsjek za elektrotehniku

2.2.9. Odsjek za zaštitu planova rasporeda integriranih sklopova.

*2.2.1. Odsjek za svakodnevne životne potrebe*

Članak 12.

Odsjek za svakodnevne životne potrebe obavlja poslove klasificiranja,
prethodnog i supstancijalnog ispitivanja; donosi odluku o priznanju
patenta; izrađuje izvješća o stanju tehnike; definira
sadržaj patentnih spisa za patentne prijave iz područja
A prema Međunarodnoj klasifikaciji patenata.

*2.2.2. Odsjek za proizvodne postupke i transport*

Članak 13.

Odsjek za proizvodne postupke i transport obavlja poslove klasificiranja,
prethodnog i supstancijalnog ispitivanja; donosi odluku o priznanju
patenta; izrađuje izvješća o stanju tehnike; definira
sadržaj patentnih spisa za patentne prijave iz područja
B prema Međunarodnoj klasifikaciji patenata.

*2.2.3. Odsjek za kemiju i metalurgiju*

Članak 14.

Odsjek za kemiju i metalurgiju obavlja poslove klasificiranja,
prethodnog i supstancijalnog ispitivanja; donosi odluku o priznanju
patenta; izrađuje izvješća o stanju tehnike; definira
sadržaj patentnih spisa za patentne prijave iz područja
C prema Međunarodnoj klasifikaciji patenata.

*2.2.4. Odsjek za tekstil i papir*

Članak 15.

Odsjek za tekstil i papir obavlja poslove klasificiranja, prethodnog
i supstancijalnog ispitivanja; donosi odluku o priznanju patenta;
izrađuje izvješća o stanju tehnike; definira sadržaj
patentnih spisa za patentne prijave iz područja D prema
Međunarodnoj klasifikaciji patenata.

*2.2.5. Odsjek za graditeljstvo i rudarstvo*

Članak 16.

Odsjek za graditeljstvo i rudarstvo obavlja poslove klasificiranja,
prethodnog i supstancijalnog ispitivanja; donosi odluku o priznanju
patenta; izrađuje izvješća o stanju tehnike; definira
sadržaj patentnih spisa za patentne prijave iz područja
E prema Međunarodnoj klasifikaciji patenata.

*2.2.6. Odsjek za strojarstvo, rasvjetu, grijanje, naoružanje
i miniranje*

Članak 17.

Odsjek za strojarstvo, rasvjetu, grijanje, naoružanje i miniranje
obavlja poslove klasificiranja, prethodnog i supstancijalnog ispitivanja;
donosi odluku o priznanju patenta; izrađuje izvješća
o stanju tehnike; definira sadržaj patentnih spisa za patentne
prijave iz područja F prema Međunarodnoj klasifikaciji
patenata.

*2.2.7. Odsjek za fiziku*

Članak 18.

Odsjek za fiziku obavlja poslove klasificiranja, prethodnog i
supstancijalnog ispitivanja; donosi odluku o priznanju patenta;
izrađuje izvješća o stanju tehnike; definira sadržaj
patentnih spisa za patentne prijave iz područja G prema
Međunarodnoj klasifikaciji patenata.

*2.2.8. Odsjek za elektrotehniku*

Članak 19.

Odsjek za elektrotehniku obavlja poslove klasificiranja, prethodnog
i supstancijalnog ispitivanja; donosi odluku o priznanju patenta;
izrađuje izvješća o stanju tehnike; definira sadržaj
patentnih spisa za patentne prijave iz područja H prema
Međunarodnoj klasifikaciji patenata.

*2.2.9. Odsjek za zaštitu planova rasporeda integriranih
sklopova*

Članak 20.

Odsjek za zaštitu planova rasporeda integriranih sklopova
obavlja poslove formalnog i sadržajnog ispitivanja uvjeta
za registraciju planova rasporeda integriranih sklopova; vodi
Registar planova rasporeda integriranih sklopova te obavlja i
druge stručne poslove.

***2.3 Odjel za međunarodnu zaštitu patenata***

Članak 21.

Odjel za međunarodnu zaštitu patenata obavlja upravne
i stručne poslove vezane uz provedbu postupka međunarodne
zaštite patenata u skladu s odredbama multilateralnog Ugovora
o suradnji na području patenata (PCT) te regionalne zaštite
u okviru Ugovora o suradnji s Europskom patentnom organizacijom
(EPO); vodi registre podnesenih međunarodnih prijava patenata
i dodijeljenih patenata; informira o zatraženim i dodijeljenim
patentima po međunarodnim i europskim prijavama patenata za
Republiku Hrvatsku te daje uputa o načinu podnošenja
međunarodnih prijava patenata; prati stručno područje
međunarodne patentne zaštite u svijetu; predlaže,
organizira i provodi stručnog usavršavanja djelatnika
za područje svoje djelatnosti; inicira i poduzima mjere
za pristupanje Republike Hrvatske daljnjim ugovorima i konvencijama
u području patenata.

Za obavljanje poslova Odjela za međunarodnu zaštitu patenata
ustrojavaju se sljedeći odsjeci:

2.3.1. Odsjek za međunarodnu zaštitu patenata u okviru
PCT-a

2.3.2. Odsjek za međunarodnu zaštitu patenata u okviru
Ugovora s EPO-om

*2.3.1. Odsjek za međunarodnu zaštitu patenata
u okviru PCT-a*

Članak 22.

Odsjek za međunarodnu zaštitu patenata u okviru PCT-a
obavlja upravne i stručne poslove provedbe postupka međunarodne
zaštite u skladu s odredbama multilateralnih Ugovora o suradnji
na području patenata (PCT); vodi Registar međunarodnih
prijava patenata i patenata; informira o zatraženim i dodijeljenim
patentima po međunarodnim prijavama za Republiku Hrvatsku;
daje uputa o načinu podnošenja međunarodnih prijava
patenata.

*2.3.2. Odsjek za međunarodnu zaštitu patenata
u okviru Ugovora s EPO-om*

Članak 23.

Odsjek za međunarodnu zaštitu patenata u okviru Ugovora
sa EPO-om obavlja upravne i stručne poslove provedbe postupka
međunarodne zaštite u skladu s odredbama ugovora o suradnji
s Europskom patentnom organizacijom; vodi Registar međunarodnih
prijava patenata i patenata; informira o zatraženim i dodijeljenim
patentima po međunarodnim prijavama za Republiku Hrvatsku;
daje upute o načinu podnošenja međunarodnih prijava
patenata.

3. UPRAVA ZA ZNAKOVE RAZLIKOVANJA

Članak 24.

Uprava za znakove razlikovanja (žig, industrijsko obličje,
oznaka zemljopisnog podrijetla proizvoda i usluga) obavlja upravne
i stručne poslove vezane za priznanje žiga, industrijskog
obličja, te vođenja postupka upisa oznaka zemljopisnog
podrijetla proizvoda i usluga; provodi postupke međunarodne
zaštite u skladu s odredbama međunarodnih ugovora; prati,
predlaže/sudjeluje u izradi i harmonizaciji legislative i
regulativu u području znakova razlikovanja; prati razvoj
stručnog područja u međunarodnim okvirima te
inicira pristupanje Republike Hrvatske daljnjim ugovorima i konvencijama
u području znakova razlikovanja; sudjeluje u radu međunarodnih
radnih skupina i ekspertnih odbora; predlaže, organizira
i provodi usavršavanje djelatnika za područje svoje
djelatnosti; sudjeluje pri izradi planova i programa rada Zavoda;
sudjeluje u promicanju stručnog područja znakova
razlikovanja u okviru promotivnih aktivnosti Zavoda.

Za obavljanje poslova Uprave za znakove razlikovanja ustrojavaju
se sljedeći odjeli:

3.1. Odjel za žigove

3.2. Odjel za industrijsko obličje i oznake zemljopisnog
podrijetla

3.3. Odjel za međunarodnu registraciju znakova razlikovanja.

***3.1. Odjel za žigove***

Članak 25.

Odjel za žigove obavlja upravne i stručne poslove
vezane za provedbu postupka priznanja žiga; vodi Registar
žigova; izdaje prioritetne potvrde, uvjerenja i izvode iz
Registara žigova; izrađuje i izdaje Ispravu o žigu;
sudjeluje u izradi prijedloga zakonskih i podzakonskih propisa
na području žigova.

Za obavljanje poslova Odjela za žigove ustrojavaju se sljedeći
odsjeci:

3.1.1. Odsjek za formalno ispitivanje

3.1.2. Odsjek za supstancijalno ispitivanje

3.1.3. Odsjek za klasificiranje i pretraživanje

3.1.4. Odsjek za prigovore, hitne i posebne postupke.

*3.1.1. Odsjek za formalno ispitivanje*

Članak 26.

Odsjek za formalno ispitivanje obavlja upravne i stručne
poslove vezane za ispitivanje i obradu prijave žiga u odnosu
na formalno-pravne uvjete; priprema i kontrolira podatke za objavu
prijave u službenom glasilu Zavoda; unosi podatke o prijavi
žiga u Registar žigova; izdaje potvrde o pravu prvenstva,
isprave o dodijeljenim pravima i izvode iz Registra; informira
stranke o načinu podnošenja prijave žiga; pruža
informacije o priznatim žigovima.

*3.1.2. Odsjek za supstancijalno ispitivanje*

Članak 27.

Odsjek za supstancijalno ispitivanje obavlja upravne i stručne
poslove vezane za supstancijalno ispitivanje prijave žiga;
donosi odluku o priznanju žiga; priprema i kontrolira podatke
za objavu žiga u službenom glasilu Zavoda; unosi podatke
o žigu u Registar žigova; upisuje promjene u Registar
žigova.

*3.1.3. Odsjek za klasificiranje i pretraživanje*

Članak 28.

Odsjek za klasificiranje i pretraživanje obavlja upravne
i stručne poslove vezane za klasificiranje prijava žigova
prema Bečkom sporazumu o Međunarodnoj klasifikaciji
figurativnih elemenata žigova i Međunarodnoj klasifikaciji
proizvoda i usluga za registraciju žigova; ispituje identičnost
i sličnost žiga u odnosu na ukupni fond prijavljenih
i registriranih žigova u Republici Hrvatskoj.

*3.1.4. Odsjek za prigovore, hitne i posebne postupke*

Članak 29.

Odsjek za prigovore, hitne i posebne postupke obavlja upravne
i stručne poslove vezane za prigovore, hitne i posebne
postupke (upis licence, prijenos prava prekoredna ispitivanja
prijava,..); donosi odluke o prihvaćanju ili odbijanju prigovora;
provodi postupak produljenja vrijednosti žigova.

***3.2. Odjel za industrijsko obličje i oznake
zemljopisnog podrijetla***

Članak 30.

Odjel za industrijsko obličje i oznake zemljopisnog podrijetla
obavlja upravne i stručne poslove vezane za provedbu postupka
dodjele industrijskog obličja; vodi postupak upisa oznaka
zemljopisnog podrijetla proizvoda i usluga te odobrava prava korištenja
oznaka izvornosti; vodi Registar prijava industrijskog obličja,
Registar industrijskog obličja, Registar oznaka zemljopisnog
podrijetla te Registar oznaka izvornosti; vodi Registar korisnika
oznaka izvornosti te Očevidnik korisnika oznaka zemljopisnog
podrijetla; izdaje prioritetne potvrde, uvjerenja i izvode iz
registara; izrađuje i izdaje Ispravu o industrijskom obličju;
predlaže harmonizaciju legislative na području industrijskog
obličja i oznaka zemljopisnog podrijetla proizvoda te sudjeluje
u njezinoj izradi.

Za obavljanje poslova Odjela za industrijsko obličje i
oznake zemljopisnog podrijetla ustrojavaju se sljedeći odsjeci:

3.2.1. Odsjek za formalno ispitivanje i klasificiranje

3.2.2. Odsjek za prigovore, hitne i posebne postupke.

*3.2.1. Odsjek za formalno ispitivanje i klasificiranje*

Članak 31.

Odsjek za formalno ispitivanje i klasificiranje obavlja upravne
i stručne poslove vezane za formalno ispitivanje svih prijava
u Odjelu; klasificira prijave industrijskog obličja prema
Lokarnskom sporazumu o međunarodnoj klasifikaciji industrijskoga
obličja; priprema i kontrolira podatke za objavu prijave
te konačnu objavu u službenom glasilu Zavoda; prati
odgodu objave prijava industrijskog obličja; unosi podatke
u registre i Očevidnik Odjela; upisuje promjene i produljenja
vrijednosti u registre i Očevidnik Odjela te pruža
strankama dostupne i odobrene informacije o upisanim podacima.

*3.2.2. Odsjek za prigovore, hitne i posebne postupke*

Članak 32.

Odsjek za prigovore, hitne i posebne postupke obavlja upravne
i stručne poslove vezane za ispitivanje zakonom propisanih
uvjeta zaštite prije objave prijave te za prigovore, hitne
i posebne postupke (upis licence, prijenos prava prekoredna ispitivanja
prijava,..); donosi odluke o prihvaćanju ili odbijanju prigovora;
donosi odluke o priznanju prava i/ili upisu u registar odnosno
očevidnik; provodi postupak produljenja vrijednosti industrijskoga
obličja i prava korištenja oznaka izvornosti.

***3.3. Odjel za međunarodnu registraciju znakova
razlikovanja***

Članak 33.

Odjel za međunarodnu registraciju znakova razlikovanja obavlja
upravne i stručne poslove vezane za provedbu postupka međunarodne
registracije žigova prema Madridskom sporazumu i protokolu
o međunarodnoj registraciji žigova; provodi postupak
međunarodne registracije modela i uzoraka prema Haškom
ugovoru o međunarodnoj registraciji modela i uzoraka; provodi
postupak međunarodne registracije zemljopisnih oznaka podrijetla
proizvoda prema Lisabonskom sporazumu o međunarodnoj registraciji
zemljopisnih oznaka podrijetla proizvoda; informira o zatraženim
i registriranim pravima po međunarodnim prijavama industrijskog
obličja i zemljopisnih oznaka podrijetla proizvoda; daje
uputa o načinu podnošenja prijava za međunarodnu
registraciju; vodi registar u Republici Hrvatskoj međunarodno
registriranih industrijskih obličja te zemljopisnih oznaka
podrijetla proizvoda; prati stručno područje međunarodne
registracije znakova razlikovanja u svijetu; predlaže, organizira
i provodi stručno usavršavanja djelatnika za područje
svoje djelatnosti; inicira i poduzima mjere za pristupanje Republike
Hrvatske daljnjim ugovorima i konvencijama u području znakova
razlikovanja.

Za obavljanje poslova Odjela za međunarodnu registraciju znakova
razlikovanja ustrojavaju se sljedeći odsjeci:

3.3.1. Odsjek za međunarodnu zaštitu žigova

3.3.2. Odsjek za međunarodnu zaštitu industrijskog obličja
te zemljopisnih oznaka podrijetla proizvoda.

*3.3.1. Odsjek za međunarodnu zaštitu žigova*

Članak 34.

Odsjek za međunarodnu zaštitu žigova obrađuje
međunarodne registracije i teritorijalne ekstenzije žigova
za Republiku Hrvatsku; vodi registar međunarodnih registracija
žiga za Republiku Hrvatsku; priprema i kontrolira podatke
za objavu u službenom glasilu Zavoda; informira o zatraženim
i registriranim pravima po međunarodnim prijavama žigova;
daje uputa o načinu podnošenja prijava za međunarodnu
registraciju žigova.

*3.3.2. Odsjek za međunarodnu zaštitu industrijskog
obličja te zemljopisnih oznaka podrijetla proizvoda*

Članak 35.

Odsjek za međunarodnu zaštitu industrijskog obličja
te zemljopisnih oznaka podrijetla proizvoda obrađuje međunarodne
registracije industrijskog obličja za Republiku Hrvatsku;
vodi registar međunarodnih registracija industrijskog obličja
za Republiku Hrvatsku; priprema i kontrolira podatke za objavu
u službenom glasilu Zavoda; informira o zatraženim i
registriranim pravima po međunarodnim prijavama industrijskog
obličja; daje uputa o načinu podnošenja prijava
za međunarodnu registraciju industrijskog obličja.

4. UPRAVA ZA AUTORSKO PRAVO I
SRODNA PRAVA

Članak 36.

Uprava za autorsko pravo i srodna prava priprema i izrađuje
nacrte prijedloga zakona, pravilnika i drugih propisa za provedbu
i primjenu zakona kojima se uređuju prava autora književnih,
znanstvenih i umjetničkih djela (autorsko pravo) te prava
umjetnika izvođača, proizvođača fonograma
i organizacija za radiodifuziju (srodna prava); daje stručna
mišljenja i objašnjenja u svezi s primjenom i provedbom
zakona; sustavno prati razvitak doktrine, teorije i prakse europskog
i međunarodnog autorskog prava i srodnih prava te relevantnih
nacionalnih propisa; obavlja upravne i stručne poslove
vezane uz sklapanje, potvrđivanje odnosno pristupanje te provedbu
međunarodnih ugovora koji u području autorskog prava
i srodnih prava obvezuju Republiku Hrvatsku; organizira i ostvaruje
suradnju s domaćim i međunarodnim subjektima relevantnima
za funkcioniranje sustava autorskog i srodnih prava u zemlji;
organizira i provodi stručno - edukativne seminare iz područja
autorskog prava i srodnih prava; provodi upravni postupak po zahtjevima
za odobravanjem obavljanja djelatnosti zastupanja u području
ostvarivanja autorskog prava i srodnih prava; provodi neposredni
inspekcijski nadzor nad radom udruga autora te udrugama nositelja
pojedinih srodnih prava koje obavljaju djelatnost kolektivnog
ostvarivanja autorskog prava odnosno pojedinih srodnih prava i
obavlja druge poslove iz svojeg djelokruga.

U upravi za autorsko pravo i srodna prava ustrojavaju se sljedeći
odjeli:

4.1. Odjel za prava autora književnih, znanstvenih i umjetničkih
djela

4.2. Odjel za prava umjetnika izvođača, proizvođača
fonograma i organizacija za radiodifuziju.

***4.1. Odjel za prava autora književnih, znanstvenih
i umjetničkih djela***

Članak 37.

Odjel za prava autora književnih, znanstvenih i umjetničkih
djela priprema i izrađuje nacrte prijedloga zakona, pravilnika
i drugih propisa za provedbu i primjenu zakona u području
autorskog prava; daje stručna mišljenja i objašnjenja
u svezi s primjenom i provedbom zakona; sustavno prati razvitak
doktrine, teorije i prakse europskog i međunarodnog autorskog
prava te relevantnih nacionalnih propisa; obavlja upravne i stručne
poslove vezane za sklapanje, potvrđivanje odnosno pristupanje
te provedbu međunarodnih ugovora koji u području autorskog
prava obvezuju Republiku Hrvatsku; inicira, organizira i ostvaruje
suradnju s domaćim i međunarodnim subjektima relevantnima
za funkcioniranje sustava autorskog prava u zemlji; organizira
i provodi stručno - edukativne seminare iz područja
autorskog prava; provodi upravni postupak po zahtjevima za odobravanjem
obavljanja djelatnosti zastupanja u području ostvarivanja
autorskog prava; provodi inspekcijski nadzor nad radom udruga
autora koje obavljaju djelatnost kolektivnog ostvarivanja pojedinih
prava autora i obavlja druge poslove iz svojeg djelokruga.

Za obavljanje poslova u Odjelu za prava autora ustrojavaju se
sljedeći odsjeci:

4.1.1. Odsjek za normativno -pravne poslove u području
autorskog prava

4.1.2. Odsjek za upravno - pravne i inspekcijske poslove u području
autorskog prava.

*4.1.1. Odsjek za normativno-pravne poslove u području
autorskog prava*

Članak 38.

Odsjek za normativno-pravne poslove u području autorskog
prava priprema i izrađuje nacrte prijedloga zakona, pravilnika
i drugih propisa za provedbu zakona; daje stručna mišljenja
i objašnjenja u svezi s primjenom i provedbom zakona; sustavno
prati razvitak doktrine, teorije i prakse europskog i međunarodnog
autorskog prava i relevantnih nacionalnih propisa; obavlja upravne
i stručne poslove vezane uz sklapanje, potvrđivanje
odnosno pristupanje te provedbu međunarodnih ugovora koji
u području autorskog prava obvezuju Republiku Hrvatsku;
organizira i ostvaruje suradnju s domaćim i međunarodnim
subjektima relevantnima za funkcioniranje sustava autorskog prava
u zemlji; organizira i provodi stručno - edukativne seminare
iz područja prava autora i obavlja druge poslove iz svojeg
djelokruga.

*4.1.2. Odsjek za upravno-pravne i inspekcijske poslove
u području autorskog prava*

Članak 39.

Odsjek za upravno-pravne i inspekcijske poslove u području
autorskog prava provodi upravni postupak po zahtjevima za odobravanjem
obavljanja djelatnosti zastupanja u području ostvarivanja
autorskog prava; provodi neposredni inspekcijski nadzor nad zakonitošću
rada udruga koje obavljaju djelatnost kolektivnog ostvarivanja
pojedinih prava autora; priprema i izrađuje prvostupanjska
rješenja u inspekcijskom postupku; obavlja upravne i stručne
poslove u svezi s izvršenjem inspekcijskih rješenja;
priprema odgovore na upite i pritužbe domaćih i stranih
fizičkih i pravnih osoba, međunarodnih organizacija
/WIPO, WTO/ i njihovih država članica te međunarodnih
nevladinih organizacija u svezi s izvršavanjem preuzetih
međunarodnih obveza u području autorskog prava te ostvarivanjem
prava domaćih i stranih autora u zemlji; izrađuje stručne
podloge za izradu zakona i drugih propisa i obavlja druge upravne,
stručne i administrativne poslove iz svojeg djelokruga.

***4.2. Odjel za prava umjetnika izvođača,
proizvođača fonograma i organizacija za radiodifuziju***

Članak 40.

Odjel za prava umjetnika izvođača, proizvođača
fonograma i organizacija za radiodifuziju priprema i izrađuje
nacrte prijedloga zakona, pravilnika i drugih propisa za provedbu
i primjenu zakona u području srodnih prava; daje stručna
mišljenja i objašnjenja u svezi s primjenom i provedbom
zakona; sustavno prati razvitak doktrine, teorije i prakse europskog
i međunarodnog prava; obavlja upravne i stručne poslove
vezane uz sklapanje, potvrđivanje odnosno pristupanje i provedbu
međunarodnih ugovora koji u području srodnih prava
obvezuju Republiku Hrvatsku; inicira, organizira i ostvaruje suradnju
s domaćim i međunarodnim subjektima relevantnima za
ostvarivanje srodnih prava u zemlji; organizira i provodi stručno-edukativne
seminare iz područja srodnih prava; provodi upravni postupak
po zahtjevima za odobravanjem obavljanja djelatnosti zastupanja
u području ostvarivanja srodnih prava udrugama nositelja
pojedinih srodnih prava i drugim specijaliziranim pravnim osobama;
provodi neposredni inspekcijski nadzor nad radom udruga koje obavljaju
djelatnost kolektivnog ostvarivanja pojedinih srodnih prava i
obavlja druge poslove iz svojeg djelokruga.

U Odjelu za prava umjetnika izvođača, proizvođača
fonograma i organizaciji za radiodifuziju ustrojavaju se sljedeći
odsjeci:

4.2.1. Odsjek za normativno-pravne poslove u području srodnih
prava;

4.2.2. Odsjek za upravno-pravne i inspekcijske poslove u području
srodnih prava.

*4.2.1. Odsjek za normativno-pravne poslove u području
srodnih prava*

Članak 41.

Odsjek za normativno-pravne poslove u području srodnih
prava sudjeluje u pripremi i izradi nacrta prijedloga zakona,
pravilnika i drugih propisa za provedbu zakona u području
srodnih prava; daje stručna mišljenja i objašnjenja
u svezi s primjenom i provedbom zakona; sustavno prati razvitak
doktrine, teorije i prakse europskog i međunarodnog prava;
obavlja upravne i stručne poslove vezane uz sklapanje,
potvrđivanje odnosno pristupanje i provedbu međunarodnih
ugovora koji u području srodnih prava obvezuju Republiku
Hrvatsku; inicira, organizira i ostvaruje suradnju s domaćim
i međunarodnim subjektima relevantnima za ostvarivanje srodnih
prava u zemlji; organizira i provodi stručno - edukativne
seminare iz područja srodnih prava i obavlja druge poslove
iz svojeg djelokruga.

*4.2.2. Odsjek za upravno-pravne i inspekcijske poslove
u području srodnih prava*

Članak 42.

Odsjek za upravno-pravne i inspekcijske poslove u području
srodnih prava provodi upravni postupak po zahtjevima za odobravanjem
obavljanja djelatnosti zastupanja u području ostvarivanja
srodnih prava; provodi neposredni inspekcijski nadzor nad zakonitošću
rada udruga koje obavljaju djelatnost kolektivnog ostvarivanja
pojedinih srodnih prava; priprema i izrađuje prvostupanjska
rješenja u inspekcijskom postupku; obavlja upravne i stručne
poslove u svezi s izvršenjem inspekcijskih rješenja;
priprema odgovore na upite i pritužbe domaćih i stranih
fizičkih i pravnih osoba, međunarodnih organizacija
(WIPO, WTO) i njihovih država članica te međunarodnih
nevladinih organizacija u svezi sa izvršavanjem preuzetih
međunarodnih obveza iz područja srodnih prava te ostvarivanjem
prava domaćih i stranih umjetnika izvođača, proizvođača
fonograma i organizacija za radiodifuziju u zemlji; izrađuje
stručne podloge za izradu zakona i drugih propisa i obavlja
druge upravne, stručne i administrativne poslove iz svojeg
djelokruga.

5. UPRAVA ZA INFORMACIJSKU TEHNOLOGIJU I DOKUMENTACIJU

Članak 43.

Uprava za informacijsku tehnologiju i dokumentaciju obavlja stručne
poslove primjene informacijske tehnologije u radnom procesu Zavoda;
razrađuje, odabire i realizira, nadzire i održava informatičku
platformu; projektira, razvija, održava i implementira informacijski
sustav; osigurava tehničke pretpostavke za elektroničku
razmjenu podataka; organizira i nadzire rukovanje ulaznim i izlaznim
dokumentima; analizira poslovni sustav Zavoda u cilju optimizacije
i racionalizacije radnog procesa; prati razvoj i domete informacijske
tehnologije za potrebe nacionalnog sustava intelektualnog vlasništva;
prati i sudjeluje u radu međunarodnih radnih skupina i ekspertnih
odbora; predlaže, organizira i provodi stručno usavršavanje
za područje svoje djelatnosti; obavlja ostale stručne
poslove iz područja informatičke i dokumentacijske
djelatnosti; sudjeluje pri izradi planova i programa rada Zavoda;
sudjeluje u promicanju stručnog područja informatičke
i dokumentacijske djelatnosti u okviru promotivnih aktivnosti
Zavoda.

Za obavljanje poslova Uprave za informacijsku tehnologiju i dokumentaciju
ustrojavaju se sljedeći odjeli:

5.1. Odjel za nadzor, klasificiranje i arhiviranje dokumenata

5.2. Odjel za razvoj primjene informacijske tehnologije

5.3. Odjel za elektroničku razmjenu podataka.

***5.1. Odjel za nadzor, klasificiranje i arhiviranje
dokumenata***

Članak 44.

Odjel za nadzor, klasificiranje i arhiviranje dokumenata obavlja
stručne poslove prijama, evidentiranja, klasificiranja
i prevođenja u elektronički oblik, raspodjele tijeka,
te pohranu i arhiviranje ulaznih i izlaznih dokumenata; prati
razvoj na tom području i rješenja u drugim srodnim
institucijama; organizira i prati tok dokumenata, prati rješenja
u drugim relevantnim ustanovama.

Za obavljanje poslova Odjela za nadzor, klasificiranje i arhiviranje
dokumenata ustrojavaju se sljedeći odsjeci:

5.1.1. Odsjek za prijam dokumenata (Pisarna)

5.1.2. Odsjek za elektroničku obradu dokumenata

5.1.3. Odsjek za pohranu i arhiviranje.

*5.1.1. Odsjek za prijam dokumenata (Pisarna)*

Članak 45.

Odsjek za prijam dokumenata (Pisarnica) obavlja poslove preuzimanja,
kvantitativnog i formalnog pregleda podnesaka i prijava te ih
urudžbira, klasificira i evidentira; daje strankama opće
informacije o administrativnim postupcima; naplaćuje posebne
troškove postupka i informacijske usluge.

*5.1.2. Odsjek za elektroničku obradu dokumenata*

Članak 46.

Odsjek za elektroničku obradu dokumenata obavlja tehničke
poslove pretvorbe preuzetih dokumenata u papirnom obliku u elektronički
oblik i njihovog unosa u elektroničku arhivu; pretvara
sadržaj preuzetih dokumenata u strojno čitljivi oblik
te ih unosi u bazu podataka; priprema ulazne dokumente za raspodjelu
po organizacijskim jedinicama.

*5.1.3. Odsjek za pohranu i arhiviranje*

Članak 47.

Odsjek za pohranu i arhiviranje obavlja stručne poslove
pohrane i arhiviranja dokumenata u papirnom i elektroničkom
obliku; organizira, nadzire i održava arhivske zbirke dokumenata;
vodi evidencije o ulazu i izlazu predmeta iz arhive; ulaže
podneske u predmete.

***5.2. Odjel za razvoj primjene informacijske tehnologije***

Članak 48.

Odjel za razvoj primjene informacijske tehnologije obavlja stručne
poslove projektiranja, razvoja i implementacije informacijskog
sustava Zavoda; nadzire njegovu primjenu, kontinuirano ga nadograđuje,
optimira i održava, razvija korisničke programe za
podršku aktivnostima Zavoda i za izradu statističkih
izvješća.

Za obavljanje poslova Odjela za razvoj i primjenu informacijske
tehnologije ustrojavaju se sljedeći odsjeci:

5.2.1. Odsjek za aplikacije u RDBMS-u i njegovo održavanje

5.2.2. Odsjek za aplikacije uredskog poslovanja i statistike

5.2.3. Odsjek za primjenu informacijskog sustava.

*5.2.1. Odsjek za aplikacije u RDBMS-u i njegovo održavanje*

Članak 49.

Odsjek za aplikacije u RDBMS-u i njegovo održavanje obavlja
stručne poslove analize zahtjeva, projektiranja baze podataka,
razrade modela podataka i njegove realizacije korištenjem
alata sa sustavima za upravljanje bazom podataka; održava
i nadograđuje bazu podataka; obavlja i ostale stručne
poslove vezane uz administraciju baze podataka.

*5.2.2. Odsjek za aplikacije uredskog poslovanja i statistike*

Članak 50.

Odsjek za aplikacije uredskog poslovanja i statistike obavlja
stručne poslove razvoja korisničkih programa za
podršku aktivnostima Zavoda te za izradu statističkih
izvješća; razvija i testira programe za prihvat podataka,
unos u bazu podataka, dohvat podataka i izradu izvješća
te obavlja i ostale stručne poslove vezane uz razvoj korisničkih
aplikacija.

*5.2.3. Odsjek za primjenu informacijskog sustava*

Članak 51.

Odsjek za primjenu informacijskog sustava obavlja stručne
poslove uvođenja u upotrebu aplikativnog softvera i nadzora
nad njegovim korištenjem, obučava i pomaže korisnicima
u ovladavanju upotrebe softverskih alata.

***5.3. Odjel za elektroničku razmjenu podataka***

Članak 52.

Odjel za elektroničku razmjenu podataka obavlja stručne
poslove administriranja rada računalne mreže Zavoda;
predlaže i realizira mjere za njezino funkcioniranje, proširenje
i optimiranja; obavlja inženjerske poslove na komunikacijama;
prati, razrađuje i predlaže uvođenje standarada za
elektroničku razmjenu podataka; prati trendove razvoja
elektroničke razmjene podataka na području intelektualnog
vlasništva; predlaže postupke za harmonizaciju tehničkih
rješenja s preporukama Svjetske organizacije za intelektualno
vlasništvo.

Za obavljanje poslova Odjela za elektroničku razmjenu podataka
ustrojavaju se sljedeći odsjeci:

5.3.1. Odsjek za razvoj i održavanje komunikacija ( mreža)

5.3.2. Odsjek za standarde u elektroničkoj razmjeni podataka.

*5.3.1. Odsjek za razvoj i održavanje komunikacija
(mreža)*

Članak 53.

Odsjek za razvoj i održavanje komunikacija (mreža) obavlja
stručne poslove administriranja rada računalne mreže
Zavoda; predlaže i realizira njezino proširenje i optimiranja;
obavlja inženjerske poslove na komunikacijama te obavlja
i ostale stručne poslove vezane uz razvoj i održavanje
komunikacija.

*5.3.2. Odsjek za standarde u elektroničkoj razmjeni
podataka*

Članak 54.

Odsjek za standarde u elektroničkoj razmjeni podataka razrađuje
i predlaže uvođenje standarda za elektroničku
razmjenu podataka; prati trendove razvoja elektroničke
razmjene podataka na području intelektualnog vlasništva;
predlaže postupke za harmonizaciju tehničkih rješenja
s preporukama Svjetske organizacije za intelektualno vlasništvo
te obavlja i ostale stručne poslove vezane uz elektroničku
razmjenu podataka.

6. UPRAVA ZA INFORMACIJE I SURADNJU S OKRUŽENJEM

Članak 55.

Uprava za informacije i suradnju s okruženjem razrađuje
i ostvaruje aktivnosti u cilju poticanja zastupljenosti intelektualnog
vlasništva u relevantnom domaćem okruženju (znanstvenoistraživačkim,
razvojnim i visokoobrazovnim institucijama i gospodarskim entitetima);
sudjeluje u definiranju i operativnoj provedbi informacijske politike
Zavoda; pribavlja, pohranjuje i diseminira informacije na području
intelektualnog vlasništva; osmišljava i ostvaruje suradnju
s udrugama inovatora i pojedincima; uspostavlja i sudjeluje u
provedbi aktivnosti županijskih informacijskih centara; prati
razvoj i domete na području informacijske i izdavačke
djelatnosti; prati i sudjeluje u radu odgovarajućih međunarodnih
radnih skupina i ekspertnih odbora; predlaže, organizira
i provodi stručno usavršavanje za područje
svoje djelatnosti; sudjeluje pri izradi planova i programa rada
Zavoda; sudjeluje u promicanju stručnog područja
pribavljanja i diseminacije informacija u okviru promotivnih aktivnosti
Zavoda; obavlja stručne poslove izdavanja službenog
glasila Zavoda, stručnih, informativnih i promocijskih
pripravaka u konvencionalnom i elektroničkom obliku; priprema
i ostvaruje nastupe Zavoda na stručnim skupovima i izložbama.

Za obavljanje poslova Uprave za informacije i suradnju s okruženjem
ustrojavaju se sljedeći odjeli:

6.1. Odjel za izdavaštvo

6.2. Odjel za informacije u području intelektualnog vlasništva

6.3. Odjel za suradnju sa okruženjem.

***6.1. Odjel za izdavaštvo***

Članak 56.

Odjel za izdavaštvo obavlja stručne poslove pripreme
i izdavanja službenog glasila Zavoda i klasifikacija u području
patenata i znakova razlikovanja u konvencionalnom i elektroničkom
obliku; priprema i izdaje informativne i promocijske materijale;
odabire i nadzire izvođače tiskarskih poslova i ostale
vanjske suradnike na pripremi materijala za publiciranje; priprema
materijale za prezentaciju Zavoda na stručnim skupovima
i izložbama; sudjeluje pri oblikovnom definiranju isprava
i publikacija; prati tehnološki razvitak i brine se o tehnološkom
unapređenju izdavačke aktivnosti u Zavodu.

Za obavljanje poslova Odjela za izdavaštvo ustrojavaju se
sljedeći odsjeci:

6.1.1. Odsjek za službena i stručna izdanja

6.1.2. Odsjek za informativna, promotivna i prezentacijska izdanja
i pripravke.

*6.1.1. Odsjek za službena i stručna izdanja*

Članak 57.

Odsjek za službena i stručna izdanja obavlja stručne
poslove pripreme i izdavanja službenog glasila Zavoda, klasifikacija
u području industrijskog vlasništva te drugih službenih
i stručnih izdanja Zavoda u konvencionalnom i elektroničkom
obliku; održava adresar primatelja službenog glasila
Zavoda; sudjeluje pri oblikovnom definiranju isprava o intelektualnom
vlasništvu te obavlja i ostale stručne poslove.

*6.1.2. Odsjek za informativna, promotivna i prezentacijska
izdanja i pripravke*

Članak 58.

Odsjek za informativna, promotivna, prezentacijska izdanja i pripravke,
osmišljava i ostvaruje izdavanje informativnih i promotivnih
materijala u konvencionalnom i elektroničkom obliku; osmišljava
i priprema materijale za prezentaciju Zavoda na stručnim
skupovima i izložbama te obavlja i ostale stručne
poslove.

***6.2. Odjel za informacije u području intelektualnog
vlasništva***

Članak 59.

Odjel za informacije u području intelektualnog vlasništva
obavlja stručne poslove pronalaženja, pribavljanja,
pohrane i stavljanja na korištenje stručnih publikacija,
baza podataka, informacija i dokumenata u području intelektualnog
vlasništva; uspostavlja i realizira suradnju sa znanstvenim
i stručnim knjižnicama i informacijsko-dokumentacijskim
centrima u zemlji i svijetu; sudjeluje u razradi i provodi informacijsku
politiku Zavoda; organizira i nadzire korištenje on-line
dostupnih eksternih baza podataka; nabavlja, pohranjuje i stavlja
na korištenje fondove informacija na CD-ROM-ovima; razrađuje
postupke, pretražuje i/ili nadzire pretraživanje patentne
dokumentacije za vanjske korisnike; prati razvoj stručnog
područja; organizira i provodi edukaciju internih korisnika
informacijskih usluga.

Za obavljanje poslova Odjela za informacije u području
intelektualnog vlasništva ustrojavaju se sljedeći odsjeci:

6.2.1. Odsjek za stručne publikacije

6.2.2. Odsjek za fondove informacija

6.2.3. Odsjek za diseminaciju informacija.

*6.2.1. Odsjek za stručne publikacije*

Članak 60.

Odsjek za stručne publikacije obavlja stručne poslove
pribavljanja i stavljanja na korištenje stručnih publikacija;
održava i vodi nadzor nad fondom knjižnice Zavoda; priprema
selektivne informacije; održava elektronički katalog
fonda knjižnice; ostvaruje, planira i provodi diseminaciju
literature za interne i eksterne korisnike; surađuje sa znanstvenim
i stručnim knjižnicama.

*6.2.2. Odsjek za fondove informacija*

Članak 61.

Odsjek za fondove informacija obavlja stručne poslove planiranja,
organiziranja i omogućavanja korištenja on-line dostupnih
eksternih baza podataka; nabavlja, pohranjuje, održava i
nadzire upotrebu CD-ROM kolekcija informacija; prati razvoj stručnog
područja i predlaže poboljšanja tehničke
osnove i metoda rada; inicira i realizira suradnju s odgovarajućim
službama u relevantnim institucijama u zemlji i svijetu.

*6.2.3. Odsjek za diseminaciju informacija*

Članak 62.

Odsjek za diseminaciju informacija obavlja stručne poslove
razrade i primjene metoda diseminacije informacija u području
intelektualnog vlasništva; donosi upute za pretraživanje
patentne dokumentacije; priprema i isporučuje informacije
za vanjske korisnike prema usvojenom planu; zaprima, sortira i
realizira zahtjeve za informacijama za vanjske korisnike; vodi
nadzor i održava WWW stranicu Zavoda; pruža informacijsku
podršku županijskim informacijskim centrima, Hrvatskom
savezu inovatora i ostalim relevantnim tijelima i udrugama.

***6.3. Odjel za suradnju sa okruženjem***

Članak 63.

Odjel za suradnju sa okruženjem obavlja stručne poslove
definiranja i provedbe aktivnosti postizanja primjerene zastupljenosti
intelektualnog vlasništva u djelovanju znanstveno-istraživačkih,
razvojnih i visokoobrazovnih institucija, gospodarskih entiteta,
te udruga inovatora; uspostavlja i sudjeluje u provedbi aktivnosti
županijskih informacijskih centara; inicira, osmišljava
i provodi promotivne aktivnosti Zavoda; osmišljava i sudjeluje
u realizaciji diseminacije informacija; osmišljava i realizira
sustav savjetovanja o zaštiti industrijskog vlasništva;
osmišljava i provodi suradnju s relevantnim tijelima državne
uprave, sveučilištima, znanstveno-istraživačkim
institucijama, Hrvatskom gospodarskom komorom, Hrvatskim savezom
inovatora; surađuje sa stranim relevantnim institucijama;
prati razvoj stručnog područja.

Za obavljanje poslova Odjela za suradnju s okruženjem ustrojavaju
se sljedeći odsjeci:

6.3.1. Odsjek za suradnju sa znanstvenoistraživačkim
i visokoobrazovnim institucijama

6.3.2. Odsjek za suradnju sa gospodarskim entitetima

6.3.3. Odsjek za županijske informacijske centre i Hrvatski
savez inovatora.

*6.3.1. Odsjek za suradnju sa znanstvenoistraživačkim
i visokoobrazovnim institucijama*

Članak 64.

Odsjek za suradnju sa znanstvenoistraživačkim i visokoobrazovnim
institucijama obavlja stručne poslove definiranja i provedbe
aktivnosti za postizanje primjerene zastupljenosti intelektualnog
vlasništva u djelovanju znanstveno-istraživačkih,
razvojnih, visokoobrazovnih institucija; osmišljava i provodi
promociju djelatnosti Zavoda u znanstvenoistraživačkim
i visokoobrazovnim institucijama; osmišljava i implementira
model diseminacije informacija relevantnih za znanost i istraživanje;
osmišljava i realizira sustav savjetovanja o zaštiti
industrijskog vlasništva; surađuje sa stranim relevantnim
institucijama; prati razvoj stručnog područja.

*6.3.2. Odsjek za suradnju sa gospodarskim entitetima*

Članak 65.

Odsjek za suradnju sa gospodarskim entitetima obavlja stručne
poslove definiranja i provedbe aktivnosti za postizanje primjerene
zastupljenosti intelektualnog vlasništva u djelovanju gospodarskih
entiteta; osmišljava i provodi promociju djelatnosti Zavoda
u gospodarskim entitetima; osmišljava i implementira model
diseminacije informacija relevantnih za gospodarstvo; osmišljava
i realizira sustav savjetovanja o zaštiti industrijskog vlasništva;
surađuje sa stranim relevantnim institucijama; prati razvoj
stručnog područja.

*6.3.3. Odsjek za županijske informacijske centre
i Hrvatski savez inovatora*

Članak 66.

Odsjek za županijske informacijske centre i Hrvatski savez
inovatora obavlja stručne poslove uspostave i provedbe
aktivnosti županijskih informacijskih centara; osmišljava
i provodi aktivnosti postizanja primjerene zastupljenosti aspekta
intelektualnog vlasništva u djelovanju udruga inovatora i
inovatora pojedinaca okupljenih oko Hrvatskog saveza inovatora;
osmišljava i provodi promociju djelatnosti Zavoda u županijama;
osmišljava i implementira model diseminacije informacija
relevantnih za djelovanje županijskih informacijskih centara;
osmišljava i realizira sustav savjetovanja o zaštiti
industrijskog vlasništva; surađuje sa stranim relevantnim
institucijama; prati razvoj stručnog područja.

7. UPRAVA ZA RAZVOJ SUSTAVA INTELEKTUALNOG VLASNIŠTVA

Članak 67.

Uprava za razvoj sustava intelektualnog vlasništva zajedno
s odgovarajućim ustrojstvenim jedinicama Zavoda osigurava
razvoj sustava i pospješenja ostvarivanja prava intelektualnog
vlasništva; prati sve aspekte primjene legislative i regulative
u području intelektualnog vlasništva; prati ostvarivanje
industrijskog vlasništva, i ostvaruje suradnju s gospodarskim
subjektima-nositeljima prava i njihovim asocijacijama, nadležnim
sudovima, carinskom službom, policijom i drugim relevantnim
tijelima državne uprave; sustavno prati razvoj međunarodnih
propisa i doktrine na području intelektualnog vlasništva;
inicira, predlaže i sudjeluje u izradi nacrta zakona i drugih
propisa u cilju ostvarivanja sustava intelektualnog vlasništva
kao i harmonizacije s ostalim pozitivnim propisima i međunarodnim
standardima u svrhu ispunjavanja obaveza preuzetih međunarodnim
ugovorima; nadzire i koordinira aktivnosti u postupku pripremanja
odnosno izrade nacrta prijedloga zakona i drugih propisa te akata
o ratifikaciji ili pristupanju međunarodnim ugovorima na području
intelektualnog vlasništva; obavlja poslove vezane za poništaje
prava industrijskog vlasništva; obavlja poslove u svezi zastupnika
u području industrijskog vlasništva; prati stručno
područje, doktrinu i praksu ostalih oblika intelektualnog
vlasništva (povjerljive informacije, nelojalna utakmica,
biljne vrste...); inicira i poduzima mjere za pristupanje Republike
Hrvatske daljnjim ugovorima i konvencijama u području industrijskog
vlasništva; osigurava i sudjeluje u ostvarivanju suradnje
s međunarodnim, regionalnim i nacionalnim organizacijama,
kao i u radu stalnih i povremenih radnih skupina i ekspertnih
odbora u području industrijskog vlasništva; predlaže,
organizira i provodi stručno usavršavanje djelatnika
za područje djelatnosti; sudjeluje u promotivnim aktivnostima
Zavoda, sudjeluje pri izradi planova i programa rada Zavoda.

Za obavljanje poslova Uprave za pospješenje ostvarivanja
prava intelektualnog vlasništva ustrojavaju se sljedeći
odjeli:

7.1. Odjel za unapređenje sustava intelektualnog vlasništva

7.2. Odjel za poništaje prava industrijskog vlasništva

7.3. Odjel za registrirane zastupnike pri Zavodu.

***7.1. Odjel za unapređenje sustava intelektualnog
vlasništva***

Članak 68.

Odjel za unapređenje sustava intelektualnog vlasništva
zajedno s odgovarajućim ustrojstvenim jedinicama Zavoda,
osigurava i sudjeluje u praćenju svih aspekata razvoja doktrine,
legislative i regulative u području intelektualnog vlasništva
kao i njihove primjene u cilju davanja doprinosa razvoju i unapređenju
hrvatskog sustava intelektualnog vlasništva na temelju suradnje
s gospodarskim subjektima- nositeljima prava i njihovim asocijacijama,
nadležnim sudovima, carinskom službom, policijom i drugim
relevantnim tijelima državne uprave; inicira, predlaže
i sudjeluje u izradi nacrta zakona i drugih propisa za ostvarivanje
sustava intelektualnog vlasništva te za harmonizaciju s ostalim
pozitivnim propisima i međunarodnim standardima i u svrhu
ispunjavanja obaveza preuzetih međunarodnim ugovorima; nadzire
i koordinira aktivnosti u postupku pripremanja odnosno izrade
nacrta prijedloga zakona i drugih propisa te akata o ratifikaciji
ili pristupanju međunarodnim ugovorima na području
intelektualnog vlasništva; prati stručno područje,
doktrinu i praksu ostalih oblika intelektualnog vlasništva
(povjerljive informacije, nelojalna utakmica, biljne vrste...);
inicira i poduzima mjere za pristupanje Republike Hrvatske daljnjim
ugovorima i konvencijama u području industrijskog vlasništva.

***7.2. Odjel za poništaje prava industrijskog
vlasništva***

Članak 69.

Odjel za poništaje prava industrijskog vlasništva provodi
postupke poništaja priznatih prava industrijskog vlasništva;
zastupa Zavod u upravnim postupcima pred Upravnim sudom; izrađuje
podneske za potrebe parničnog i izvanparničnog postupka
u predmetima iz područja prava industrijskog vlasništva
pred trgovačkim i općinskim sudovima; prati i proučava
praksu arbitražnog sudovanja u inozemstvu; sudjeluje u radu
radnih skupina i ekspertnih odbora u području poništaja
na nacionalnoj i međunarodnoj razini.

***7.3. Odjel za registrirane zastupnike pri Zavodu***

Članak 70.

Odjel za registrirane zastupnike pri Zavodu obavlja stručne
poslove sustavnog praćenja svih aspekata primjene pozitivnih
propisa o zastupanju pri nadležnom tijelu za industrijsko
vlasništvo; koordinira aktivnosti u svezi polaganja stručnih
ispita za zastupnike u području prava industrijskog vlasništva;
vodi Registar zastupnika; vodi Registar generalnih punomoći;
prati i analizira propise pojedinih zemalja o zastupanju; sudjeluje
u izradi nacrta zakona i propisa o zastupanju.

8. UPRAVA ZA POSLOVANJE ZAVODA

Članak 71.

Uprava za poslovanje Zavoda obavlja stručne poslove vezane
za komercijalne i financijsko-planske aktivnosti, investicije
i materijalno poslovanje, knjigovodstveno-računovodstvene
poslove; prati odvijanje i poduzima mjere za povećanje ostvarivanja
na tržištu sredstava temeljem djelatnosti Zavoda kao
i iz državnog proračuna Republike Hrvatske; izrađuje
financijska izvješća; prati mjere kadrovske politike
i obavlja kadrovske poslove; izrađuje i nadzire ugovore koje
Zavod sklapa; prati i nadzire primjenu i učinke zakona
i propisa relevantnih za tijela državne uprave; sudjeluje
u pripremi i provođenju javnih natječaja i ostalih
nabavki sukladno zakonu; nabavlja osnovna sredstva, uredski i
sitni materijal; organizira i nadzire umnožavanje i distribuciju
materijala; oprema poslovne prostorije Zavoda; obavlja poslove
vezane uz korištenje prometnih sredstava Zavoda; brine o
načinu održavanja sredstava i opreme Zavoda.

Za obavljanje poslova Uprave za poslovanje Zavoda ustrojavaju
se sljedeći odjeli:

8.1. Odjel za komercijalne i opće poslove

8.2. Odjel za kadrovske i pravne poslove

8.3. Odjel za financije i računovodstvo.

***8.1. Odjel za komercijalne i opće poslove***

Članak 72.

Odjel za komercijalne i opće poslove, obavlja stručne
poslove vezane za praćenje odvijanja i poduzimanje mjera
s ciljem povećanja ostvarivanja na tržištu sredstava
temeljem djelatnosti Zavoda; planira i realizira investicije u
proširenje i nadogradnju tehničke osnovice rada; prati
i analizira uplate po osnovi stjecanja i održavanja prava
industrijskog vlasništva, te obavljanja informacijskih usluga
u području intelektualnog vlasništva; sudjeluje u
izgradnji modela komercijalizacije aktivnosti Zavoda po osnovi
vlastite djelatnosti; obavlja tehničke poslove u svezi
službenog prijevoza, dostave, fotokopiranja i umnožavanja.

***8.2. Odjel za kadrovske i pravne poslove***

Članak 73.

Odjel za kadrovske i pravne poslove prati mjere kadrovske politike
i obavlja kadrovske poslove; vodi poslove oko raspoređivanja
državnih službenika i namještenika; obavlja poslove
oko izbora kandidata u državnu službu; vodi osobni očevidnik;
prati statusna prava djelatnika, njihov rad i promicanje u službi;
izrađuje, donosi i realizira planove stručnog usavršavanja
državnih službenika; prati i nadzire primjenu i učinke
zakona i propisa relevantnih za tijela državne uprave; priprema
i izrađuje razne ugovore za potrebe Zavoda; obavlja sve pravne
poslove prilikom pripreme i provođenja javnih natječaja.

***8.3. Odjel za financije i računovodstvo***

Članak 74.

Odjel za financije i računovodstvo organizira i koordinira
rad u obavljanju računovodstvenih poslova; brine o zakonitoj
pripremi važećih materijalno-financijskih propisa;
izrađuje prijedloge potrebnih sredstava za izvršenje
programa rada Zavoda; priprema planove za osiguranje sredstava
ostvarenih na temelju vlastite djelatnosti Zavoda i iz Državnog
proračuna Republike Hrvatske; izrađuje financijska
izvješća, periodične obračune i završni
račun; brine o zakonitom, racionalnom i svrsishodnom trošenju
sredstava; obavlja izračun plaća i osobnih naknada
zaposlenih; obavlja likvidacije ulaznih računa te priprema
naloge za plaćanje računa; vodi knjigovodstvo osnovnih
sredstava i sitnog inventara; obavlja i druge poslove u svezi
s financijskim i računovodstvenim poslovanjem.

III. UPRAVLJANJE USTROJSTVENIM JEDINICAMA ZAVODA

Članak 75.

Radom Zavoda upravlja ravnatelj.

Zamjenik ravnatelja zamjenjuje ravnatelja u slučaju njegova
izbivanja ili spriječenosti te obavlja i sve druge poslove
koje mu ravnatelj povjeri.

Upravama upravljaju pomoćnici ravnatelja.

Radom odjela upravljaju načelnici.

Radom odsjeka upravljaju donačelnici.

Radom Kabineta ravnatelja upravlja tajnik.

Članak 76.

Zamjenik ravnatelja za svoj rad odgovoran je ravnatelju Zavoda.

Pomoćnici ravnatelja za svoj rad odgovorni su ravnatelju.

Načelnici odjela za svoj rad odgovorni su ravnatelju te
nadležnom pomoćniku ravnatelja.

Tajnik kabineta za svoj rad odgovoran je ravnatelju.

Donačelnici odsjeka za svoj rad odgovorni su načelniku
odjela, nadležnom pomoćniku ravnatelja i ravnatelju.

Članak 77.

Savjetodavno tijelo ravnatelja je Kolegij Zavoda.

Članovi Kolegija Zavoda su zamjenik ravnatelja, pomoćnici
ravnatelja i osobe koje odredi ravnatelj.

IV. OKVIRNI BROJ SLUŽBENIKA I NAMJEŠTENIKA ZAVODA

Članak 78.

Poslove i zadatke iz djelokruga Zavoda, ovisno o vrsti, složenosti,
stručnoj spremi, i drugim uvjetima, obavljaju službenici
i namještenici raspoređeni u službenička
zvanja i položaje te namještenička radna mjesta.

Broj državnih službenika i namještenika koji obavljaju
poslove iz djelokruga Zavoda prikazan je u tablici koja je sastavni
dio ove Uredbe, a koja se ne objavljuje u »Narodnim novinama«.

V. PRIJELAZNE I ZAVRŠNE ODREDBE

Članak 79.

Pitanja od značenja za rad Zavoda koja nisu uređena
zakonom, Uredbom o načelima za unutarnje ustrojstvo i o
radnom vremenu tijela državne uprave ili ovom Uredbom, uredit
će se Pravilnikom o unutarnjem redu Zavoda.

Pravilnikom iz stavka 1. ovog članka utvrdit će se
broj potrebnih državnih službenika i namještenika
s naznakom njihovih osnovnih poslova i zadaća i stručnih
uvjeta potrebnih za njihovo obavljanje, njihove ovlasti i odgovornosti,
te druga pitanja od značenja za rad Zavoda.

Pravilnik o unutarnjem redu Zavoda ravnatelj će uskladiti
s ovom Uredbom u roku od devedeset dana od dana njenog stupanja
na snagu.

Članak 80.

Danom stupanja na snagu ove Uredbe prestaje važiti Uredba
o unutarnjem ustrojstvu Državnog zavoda za intelektualno
vlasništvo, klasa 023-03/97-01/10, urbroj 5030116-97-1 od
11. prosinca 1997. godine.

Članak 81.

Ova Uredba stupa na snagu osmoga dana od objave u »Narodnim
novinama«.

Klasa: 023-03/00-01/29
Urbroj: 5030115-00-1
Zagreb, 8. lipnja 2000.

Predsjednik
**Ivica Račan**, v. r.

---

Uredba, NN 58/2000-1285